‫- כל השיחות והחקירות המוקלטות בסרט,‬ ‫והדיונים בבית המשפט, הם אמיתיים. -‬
‫- סרט זה מכיל שחזורים עם שחקנים ונפגעים.‬ ‫כולם מבוססים על אירועים אמיתיים. -‬
‫- סרט תיעודי של NETFLIX -‬
‫אני רוצה לקרוא לזה ״סיוט״.‬
‫- ד״ר דונלד קליין -‬
‫זה היה…‬
‫פסול לחלוטין, מההתחלה.‬
‫אני חושבת שזה היה ניסוי בשבילו.‬
‫מין משחק חולני.‬
‫אין יום שאני לא חושבת על הסיבה.‬
‫- בטרם אצורך בבטן, ידעתיך‬ ‫ירמיהו א׳ פסוק ה׳ -‬
‫היי, ג׳קובה. כאן ד״ר וובר.‬
‫קיבלתי את התוצאות שלך,‬
‫אז תתקשרי אליי כשתוכלי, ונעבור עליהן.‬
‫תודה. ביי.‬
‫היי, זאת הודעה לג׳קובה בלארד.‬ ‫מדברת ג׳יין מהמרפאה של ד״ר צ׳ן.‬
‫תחזרי אלינו,‬ ‫אנחנו רוצים לקבוע לך תור. תודה רבה.‬
‫- אחות מס׳ 0 -‬
‫- אחות מס׳ 1 -‬
‫כשהייתי קטנה, הרגשתי שונה.‬
‫הייתי בלונדינית עם עיניים כחולות…‬
‫- ג׳קובה בלארד -‬
‫…במשפחה של כהי־שיער‬ ‫עם עור שחום ועיניים כהות.‬
‫אז כל הזמן שאלתי את אימא שלי‬
‫אם אני מאומצת.‬
‫כל הזמן הרגעתי את הוריי:‬
‫״זה בסדר אם כן. אתם יכולים לגלות לי.״‬
‫בסוף, אימא שלי גילתה לי את האמת.‬
‫אז ידעתי מגיל עשר‬
‫שנולדתי מתרומת זרע.‬
‫נדמה לי שזה היה ב־1979,‬
‫ו…‬
‫כל כך רציתי ילד,‬
‫אבל בעלי היה עקר, אז פניתי לד״ר קליין…‬
‫- דבי פירס, אמה של ג׳קובה -‬
‫…להפריה מלאכותית.‬
‫הייתי צעירה.‬
‫בת 20, 21.‬
‫הוא היה מקצוען,‬
‫ולא דיברנו הרבה.‬
‫הוא פשוט אמר לנו‬ ‫שהוא ימצא לנו תורם שדומה לבעלי.‬
‫הוא אמר שהוא ישתמש‬ ‫בזרע של סטודנטים לרפואה.‬
‫אז כשהתחלתי לבייץ,‬
‫באתי, ועשו לי את ההליך,‬
‫וחזרתי הביתה,‬
‫והייתי בהיריון.‬
‫היא כל חיי.‬
‫אני אוהבת אותה יותר מאשר את החיים עצמם.‬
‫תמיד רציתי אחים ואחיות.‬
‫רק רציתי קרוב משפחה.‬
‫אתה יודע, אח או אחות.‬
‫רציתי את הקשר ההדוק הזה.‬
‫כשהייתי בערך בגיל 18,‬
‫בסביבות 1999,‬
‫עוד לא היו בדיקות DNA מסחריות.‬
‫ידעתי רק שאימא שלי פנתה‬
‫לד״ר דונלד קליין,‬
‫ושהוא היה המומחה בתחום.‬
‫אמרו לאימא שלי ש…‬
‫תורם הזרע הוא סטודנט לרפואה,‬
‫ושהם אף פעם לא משתמשים‬ ‫בסטודנט לרפואה, או בתורם,‬
‫יותר משלוש פעמים.‬
‫אז בגלל שאני נולדתי, חשבתי‬
‫שאולי יש לי אח־למחצה או שניים.‬
‫אז איתרתי אותו, והתקשרתי אליו, במרפאה שלו.‬
‫הוא ענה לטלפון בעצמו.‬
‫רציתי לדעת אם יש לו מספר תורם,‬
‫או תיק רפואי של אימא שלי,‬
‫כדי שיהיה לי מידע מזהה כלשהו.‬
‫הוא דיבר בצורה ישירה ויבשה מאוד.‬
‫בלי אמפתיה, אבל אני זוכרת ששאלתי אותו,‬
‫שאמרתי לו שאני מחפשת אחים־למחצה,‬
‫והוא אמר שלעולם לא אקבל את המידע הזה.‬
‫שהתיקים של אימא שלי הושמדו.‬
‫הוא איחל לי הצלחה, וזהו זה.‬
‫פשוט המשכתי בחיי, ו…‬
‫התחתנתי, גידלתי ילדים, ו…‬
‫קיוויתי שאולי, באחד הימים,‬
‫אמצא אח או שניים.‬
‫- הנה נחלת יהוה בנים, שכר פרי הבטן‬ ‫תהלים קכ״ז פסוק ג׳ -‬
‫- החיים שבריריים… נא להתפלל -‬
‫כשראינו את הילדים‬ ‫של החברים שלנו גדלים סביבנו,‬
‫הרגשנו מבודדים ונואשים.‬
‫אבל גילינו שאנחנו לא לבד.‬
‫אחד מכל חמישה זוגות בארצות הברית‬
‫נתקל בבעיות פוריות.‬
‫הרופאים והצוות ב״אינדיאנפוליס אינפרטיליטי״‬
‫יכולים לעזור לכם להבין‬ ‫את בעיית הפוריות שלכם.‬
‫ד״ר דונלד קליין וד״ר רוברט קולבר‬
‫הם מומחים בתחום הפוריות,‬
‫והשיגו תוצאות מצוינות‬
‫באבחון ובטיפול באלפי זוגות‬ ‫הסובלים מבעיות פוריות.‬
‫ד״ר קליין היה הרופא‬ ‫המפורסם ביותר בתחום באינדיאנפוליס,‬
‫והתחלתי לעבוד אצלו…‬
‫- ג׳אן שור, אחות -‬
‫…בשנים 81׳ עד 94׳.‬
‫עבדתי 13 שנה.‬
‫הייתי שותפו של ד״ר קליין מ־1987 עד 1991,‬ ‫ואני מוכרח לומר ש…‬
‫- ד״ר רוברט קולבר -‬
‫…לא הייתה לי הקריירה שהייתה לי,‬ ‫ב־35 השנים האחרונות, לולא דון קליין. אז…‬
‫אתה יודע, יש לי מקום חם בלב לאיש הזה.‬
‫לפני שנת 85׳,‬
‫לטיפול הפריה, או הפריה מתרומה,‬
‫השתמשו בזרע טרי.‬
‫ובאותם ימים, לא כמו היום…‬
‫אתה נכנס לאתר ורואה 300 תורמים.‬
‫הייתה לנו מחברת,‬
‫והם היו בוחרים תורמים לפי קריטריונים.‬
‫בית החולים היה מעבר לכביש.‬
‫והלכתי לבית החולים‬ ‫ונפגשתי עם חלק מהתורמים,‬
‫מפני שהם היו מתמחים, והכרתי אותם.‬
‫והם היו מעבירים לי את הדגימה,‬
‫והייתי לוקחת אותה למשרד.‬
‫היא צריכה להיות חמימה, בטמפרטורת החדר,‬
‫אז הייתי מעבירה את הדגימה בחזייה שלי,‬
‫כדי שהזרע יישאר שמיש‬ ‫עד שאגיע איתו למרפאה.‬
‫- לעשות תינוקות:‬ ‫מדע הרבייה החדש -‬
‫זה היה תחום נהדר, מעניין מאוד.‬
‫היינו עושים שחזורי חצוצרות,‬ ‫כדי שנשים יוכלו להיכנס להיריון,‬
‫והיו לו שיעורי הצלחה גבוהים מאוד.‬
‫עשינו ניתוחי חצוצרות בלייזר,‬
‫וזה היה משהו חדש שדון עשה‬ ‫ורופאים אחרים לא עשו.‬
‫- פריצת דרך בפוריות! -‬
‫עם הזוגות האלה, חשוב להגיד להם‬
‫לחשוב על זה, לדבר על זה, להתפלל על זה,‬
‫להיות בטוח ששקלת את זה טוב־טוב, כי…‬
‫אחרי שעושים הפריה מתרומה,‬
‫והם נכנסים להיריון,‬ ‫התינוק הזה הוא שלהם. לתמיד.‬
‫זה תמיד היה אמוציונלי מאוד‬
‫כשחברה הייתה מתקשרת‬ ‫ומספרת שהיא בהיריון,‬
‫- דיאנה קיסלר‬ ‫מטופלת -‬
‫כי היו כמה מקרים שבהם‬ ‫הייתי מנתקת את השיחה,‬
‫ופשוט פורצת בבכי, כי כל כך רציתי ילד.‬
‫בעלי ואני פנינו למומחי פוריות רבים,‬
‫בניסיון למצוא את…‬
‫הבעיה שלי.‬
‫היה לנו קשה, לי ולבעלי,‬
‫אבל חשבתי ״טוב, סוף סוף מצאתי‬
‫רופא שאולי יוכל לעזור לנו,‬
‫מפני שהוא מוכר כל כך״.‬
‫הייתי בת 27 בערך.‬
‫- ליז ווייט‬ ‫מטופלת -‬
‫בעלי ואני רצינו לעשות ילדים משלנו.‬
‫בעלי נבדק, והתגלה שהוא עקר.‬
‫אמרו לי שהיחיד שעושה הפריות‬ ‫עם תרומת זרע לא מוקפא‬
‫הוא ד״ר דון קליין.‬
‫״הוא הכי טוב שיש, אז תפנו אליו.״‬
‫בשלב הזה, במשך שנתיים וחצי,‬
‫הייתי מקבלת מחזור‬ ‫בדיוק כשרציתי להיכנס להיריון,‬
‫מדדתי חום כל חודש וכל יום,‬
‫אז זו הייתה הפעם הראשונה‬ ‫שהרגשתי שיש תקווה.‬
‫- חדר בדיקות 2 -‬
‫נשאתי את הזרע של בעלי בתוך מכל קטן.‬
‫לא היה לנו הרבה זמן,‬ ‫כי זה היה חייב להגיע לשם תוך שעה.‬
‫והיה שם חדר‬
‫שבו ביצעו בי את ההפריה המלאכותית,‬
‫מיד, עם הזרע,‬
‫עם משהו כזה מאורך…‬
‫טוב, זה נראה בערך כמו מזרק.‬ ‫זה כל מה שאני זוכרת.‬
‫הוא ליווה אותי בחזרה לחדר הבדיקות,‬
‫אני שוכבת, והברכיים שלי באוויר.‬
‫״טוב, אני עומד להכניס‬ ‫את הדגימה הזאת לתוכך.״‬
‫חיכיתי על השולחן במשך עשרים דקות בערך.‬
‫דווקא חשבתי מחשבות חיוביות.‬
‫חשבתי,‬
‫״וואו, אולי יהיה לי ילד.״‬
‫כשהתקשרו אליי מהמרפאה‬
‫והודיעו לי שאני בהיריון,‬
‫לא האמנתי.‬
‫שמחנו מאוד כשהיא נולדה לי.‬
‫אפילו לקחתי את ג׳ולי בחזרה למרפאה‬ ‫והשווצתי בה לד״ר קליין.‬
‫חשבתי שיש לי מחלת גבהים.‬
‫אז עשיתי קצת פחות סקי,‬
‫ואכלתי קרקרים ושתיתי תה,‬
‫ולא עלה בדעתי שאני בהיריון.‬
‫חשבתי שהמחזור סתם מאחר.‬
‫הייתי באקסטזה.‬
‫חשבתי שזאת מתנה, בזמנו.‬
‫ב־2014,‬
‫כל פרסומת שנייה בטלוויזיה‬ ‫הייתה ל־23andMe.‬
‫הייתי בת 35,‬
‫ואמרתי לבעלי שאני רוצה לעשות בדיקת DNA,‬
‫כי חשבתי שבטח יש לי לפחות אח או שניים.‬
‫חשבתי שזה יהיה מין בונוס אם אמצא את התורם,‬
‫אבל זו לא הייתה המטרה שלי.‬ ‫המטרה שלי הייתה למצוא אח.‬
‫בסתיו 2014,‬
‫קיבלתי את התוצאות שלי.‬
‫- אילן היוחסין של ג׳קובה -‬
‫אני זוכרת את היום ההוא היטב.‬
‫התוצאות הראו שאני קרובת משפחה‬
‫של שבעה אחים.‬
‫למען האמת, התרגשות מיידית…‬
‫משולבת בחשש.‬
‫- אב לא ידוע -‬
‫היה מדהים לגלות שיש לי אחים,‬
‫אבל אנחנו שמונה? מה קורה פה?‬
‫כי אמרו לאימא שלי‬
‫שאף פעם לא משתמשים‬ ‫באותו תורם יותר משלוש פעמים.‬
‫שלוש פעמים, זו הייתה השאיפה.‬
‫לא רצינו מספר גדול של אנשים‬
‫שכולם מאותו אבא.‬
‫אחד השיקולים הוא קרבת הדם.‬
‫כשיש יותר מדי אנשים, באזור גאוגרפי מסוים,‬
‫שיכולים להיות אחיך או אחותך, ללא ידיעתך.‬
‫מפני שעלול להיווצר מצב‬ ‫שבו אח ואחות מתחתנים.‬
‫רגע, זה לא הגיוני.‬
‫- יצירת קשר והשוואה -‬
‫מן הסתם השתמשתם בזרע של מישהו‬ ‫יותר משלוש פעמים.‬
‫ואז התחלנו את החקירה שלנו.‬
‫כל סופ״ש היינו מתקשרים אחד לשני,‬
‫או מקלידים שמות באתר Ancestry,‬ ‫ועובדים על אילן יוחסין.‬
‫התבדחנו יום אחד, כשניסינו להבין את זה,‬
‫ואמרנו, ״תארו לכם שזה היה הרופא״.‬
‫אבל התעלמנו מזה וחשבנו,‬
‫״כנראה לא, אבל נעבור את המסע הזה ביחד.‬ ‫נעזור אחד לשני לגלות מי אבינו הביולוגי״.‬
‫התמקדנו בקרובים שלנו מצד האבא,‬
‫ולכולנו הייתה התאמה גנטית‬ ‫לאישה בשם סילביה.‬
‫היא הייתה דודנית שלנו מדרגה שנייה,‬
‫והיא הייתה ב־23andMe.‬
‫אז שלחנו לה הודעה.‬
‫שאלתי אותה אילו שמות משפחה‬ ‫קיימים באילן היוחסין שלה,‬
‫והיא נתנה לנו רשימה שלמה של שמות.‬
‫אחד מהם היה ״סווינפורד״.‬
‫סווינפורד הוא שמה המקורי‬ ‫של אמו של דונלד קליין.‬
‫שאלתי, ״יכול להיות‬ ‫שגם השם ׳קליין׳ קיים במשפחה שלך״?‬
‫היא אמרה ״כן! שכחתי לגמרי. בן דודי, דון״.‬
‫״הוא רופא״.‬
‫באותו רגע התהפכה לי הבטן.‬
‫והייתה לי בחילה,‬
‫כי היא בעצם אישרה‬
‫את מה שכנראה כבר ידענו,‬ ‫אבל קיווינו שזו לא האמת.‬
‫שד״ר דונלד קליין‬
‫עשוי להיות אבינו הביולוגי.‬
‫הייתי בהלם.‬
‫היו לי המון רגשות.‬
‫המון שאלות.‬
‫הוא שיקר ואמר שנעשה שימוש בתורם.‬
‫למה הוא עשה את זה?‬
‫במשך כמה זמן הוא עשה את זה?‬
‫וכמה אחים יש לנו?‬
‫באמת לא ידעתי למי לפנות.‬
‫שאלתי בגוגל איפה מגישים תלונה על רופא.‬
‫בעקבות זה, הגשתי תלונה‬
‫בלשכת התובע הכללי של אינדיאנה.‬
‫- תלונת צרכן -‬
‫אז קיבלתי מכתב מלשכת התובע הכללי,‬
‫עם מסר גנרי:‬
‫״היי, קיבלנו את תלונתך, ונחקור אותה,‬
‫ומישהו יהיה איתך בקשר.״‬
‫חיכינו וחיכינו. אף אחד לא חזר אליי.‬
‫לא היו שום שאלות מצד התובע הכללי.‬
‫רציתי תשובות.‬
‫אז פניתי לכל כלי התקשורת, גדולים כקטנים,‬
‫ואף אחד לא רצה לחקור את הפרשה.‬
‫…ואני אנג׳לה גנוט.‬
‫כן, יש לנו התחלה קרה היום,‬
‫אבל אחריה תבוא התחממות מהירה.‬
‫צפיתי בטלוויזיה באחד הימים,‬
‫ואמרתי… ״היא!‬
‫שכחתי לשלוח לה את זה!״‬
‫בפברואר 2015 נכנסתי לפייסבוק,‬
‫וראיתי הודעה מג׳קובה.‬
‫ההודעה הייתה מעמיקה.‬
‫היא אמרה שהיא מאמינה שרופא באינדיאנפוליס‬
‫הזריע נשים רבות‬
‫בזרע שלו.‬
‫זה היה מזעזע, אבל גם מגובה בהוכחות.‬
‫- אנג׳לה גנוט‬ ‫כתבת FOX59 -‬
‫לפני שג׳קובה פנתה אליי,‬
‫היא פנתה לתובע הכללי של המדינה שלנו,‬
‫לתובע הכללי של ארה״ב,‬
‫לכלי תקשורת כלל־ארציים,‬
‫ולא קיבלה שום תגובה.‬
‫וחשבתי, ״למה אף אחד לא מקשיב,‬ ‫או לפחות מברר את האמת״?‬
‫נכנסתי למשרד של מנהל החדשות שלנו‬
‫ואמרתי, ״אתם לא תאמינו״.‬
‫פניתי לד״ר קליין ישר בהתחלה.‬
‫הוא אמר לי שהוא לא האבא.‬
‫הוא אמר לי שהוא השתמש‬ ‫רק בזרע מסטודנט לרפואה,‬
‫ושאין שום סיכוי‬
‫שיש להם יותר משלושה אחים או אחיות.‬
‫שאלתי אם הוא רוצה לראות את ראיות ה־DNA,‬ ‫הצעתי לו למסור דגימת DNA,‬
‫כדי שיוכל לעזור להם.‬
‫״אם אתה לא האבא,‬ ‫תעשה בדיקת DNA ותוכיח להם.״‬
‫והוא סירב.‬
‫אז כששידרנו את הכתבה הראשונה,‬
‫לא יכולתי לציין את שמו, והיה לי קשה עם זה.‬
‫אחיות שנולדו כאן, באינדיאנה,‬ ‫חושפות סוד משפחתי:‬
‫אבא שלהן אינו אביהן הביולוגי.‬
‫הן נולדו מתרומת זרע מתורם אנונימי.‬
‫מאחר שלא היה לנו DNA של דונלד קליין,‬
‫לא יכולנו להתקדם,‬
‫עד שהוא יעשה בדיקת DNA‬
‫שתוכיח שהוא אבינו הביולוגי.‬
‫ידענו את זה בבטן,‬
‫אבל אף אחד ברמת המדינה‬ ‫לא חזר אלינו, ו…‬
‫ממש לא בער להם להשיג ממנו דגימת DNA.‬
‫- צפויה חקירה. -‬
‫אז אחד מאחיי־למחצה‬
‫שלח הודעה לכל ילדיו ולכל נכדיו של קליין,‬ ‫שהיו מעל גיל 18,‬
‫ואמר להם,‬
‫״האימהות שלנו עברו טיפול פוריות.‬
‫האם מישהו במשפחה שלכם תרם זרע?״‬
‫זה היה אחרי שבוע או שבועיים.‬
‫בנו של קליין כתב לי.‬
‫אז נפגשתי עם דאג ודונה,‬
‫שהם שניים מילדיו של קליין, מאשתו אודרי.‬
‫בחרתי להיפגש איתם בכנסייה שלי,‬
‫מפני שהרגשתי שם בנוח.‬
‫לא הכרתי את האנשים האלה,‬
‫וזו הייתה האשמה גדולה.‬
‫הם אמרו שדיברו עם אבא שלהם,‬
‫ושהוא הודה ש…‬
‫הוא אבינו הביולוגי.‬
‫אבל דאג אמר‬
‫שקליין השתמש בזרע שלו‬
‫רק כשלא הייתה לו גישה לתורם,‬
‫ושמבחינת אחים,‬
‫בשום אופן אין יותר מעשרה.‬
‫- אח מס׳ 14 -‬
‫צפיתי בחדשות באחד הערבים.‬
‫הם ילדים שנולדו מתרומת זרע ומחפשים תשובות…‬
‫ראיתי את ג׳קובה בטלוויזיה,‬
‫ו…‬
‫בעלי אמר שאנחנו דומות מאוד.‬
‫ג׳ולי הרמון‬ ‫אחות מס׳ 14 -‬
‫בעלי אמר: ״לא נראה לי שיהיה לזה סוף טוב,‬ ‫ואני רוצה שתהיי מודעת לזה.״‬
‫אז דיברתי עם אימא שלי.‬
‫הבת שלי התקשרה אליי‬ ‫ושאלה אם כדאי לה להיבדק,‬
‫ואמרתי לה שלא,‬
‫כי באותו שלב,‬
‫חשבתי שהוא השתמש בזרע של בעלי.‬
‫היא אמרה,‬
‫״מתוקה, זה לא נוגע לך.‬
‫זה לא רלוונטי לגבייך.‬ ‫אני יודעת שאת של אביך ושלי״.‬
‫אבל משהו בבטן שלי… לא יכולתי להניח לזה.‬
‫אז הודעתי לג׳קובה בפייסבוק.‬
‫היא לא ידעה אם זה יהיה רלוונטי לגביי,‬
‫כי נולדתי כביכול מהזרע של אבי ולא של תורם.‬
‫היא אמרה שהכי כדאי פשוט להיבדק,‬
‫ושאחרי הבדיקה, אם נהיה קרובות משפחה,‬ ‫השם שלה יופיע.‬
‫זה הדבר הכי קשה שעשיתי בחיי.‬
‫לחזור לכל מה שאת יודעת על עצמך…‬
‫זה פשוט מוחק את הזהות שלך לגמרי,‬
‫עד שכבר אין לך מושג מי את.‬
‫שתינו בכינו בטלפון,‬
‫ואז הייתי צריכה…‬
‫למצוא דרך לבשר לבעלי,‬
‫כי ידעתי שזה יטלטל אותו.‬
‫אמרתי, ״זוכר שהיינו אצל ד״ר קליין״?‬
‫ואמרתי, ״למרבה הצער,‬
‫ד״ר קליין לא השתמש בזרע שלך אלא בשלו.‬
‫אז…‬
‫רק עכשיו אנחנו מגלים‬ ‫שאתה לא האבא של ג׳ולי״.‬
‫בעלי פרץ בבכי,‬
‫והוא אמר ש…‬
‫ולעולם לא אשכח את המילים האלה. הוא אמר,‬
‫״הוא לקח ממני את הכול״.‬
‫וזה נכון.‬
‫זה קשה.‬
‫מה הוא עשה עם הזרע של אבא שלי?‬
‫פשוט זרק אותו, כאילו זה שום דבר?‬
‫כאילו… זה פשוט לא בסדר.‬
‫- ג׳ולי -‬
‫אחרי שנפגשתי עם דאג,‬
‫הוא התקשר אליי ואמר,‬
‫״אעשה מה שצריך כדי שתקבלי תשובות״,‬
‫ואמרתי שאנחנו רוצים להיפגש איתו.‬ ‫שיש לנו שאלות אליו.‬
‫״אני רוצה שהוא יסתכל לנו בעיניים.‬
‫אתם חייבים לנו את זה לפחות.״‬
‫אז הוא קבע פגישה,‬ ‫לי ולעוד חמישה אחים, עם קליין.‬
‫וזה היה כמעט כאילו‬ ‫ברגע שהוא נכנס לחדר,‬
‫יכולת לשמוע את הצעדים שלו,‬ ‫ויכולת לשמוע את מקל ההליכה שלו.‬
‫הוא לא הפגין שום רגשות.‬
‫וראיתי שעל המותן שלו יש אקדח.‬
‫אני חושבת שזה היה,‬ ‫בין השאר, כדי להפחיד אותנו.‬
‫אז הוא הציג את עצמו,‬
‫ועברנו מסביב לשולחן,‬ ‫וכל אחד אמר מה שמו, בן כמה הוא,‬
‫ובמה הוא עוסק.‬
‫זה היה כמעט כאילו הוא דירג אותנו.‬
‫כאילו, ״בואו נראה‬ ‫איזה מהצאצאים שלי הגיע לפסגה״.‬
‫הרגשתי ששופטים אותנו.‬
‫ואז, שאלנו על היסטוריה רפואית,‬
‫כי חלקנו סובלים ממחלות אוטואימוניות וכו׳.‬
‫הוא אמר שאין לנו שום סיבה לדאגה.‬
‫הוא הביא איתו פיסת נייר‬ ‫עם פסוק מהתנ״ך.‬
‫ירמיהו א׳ פסוק ה׳.‬
‫אני זוכרת שהוא הסתכל עליי ואמר‬ ‫״ג׳קובה, זה בשבילך״,‬
‫כי הוא ידע שקשה לי עם זה,‬
‫ואני כזה…‬
‫״תעיף את החרא הזה.״‬
‫כן, אמרתי ״תעיף את החרא הזה.‬
‫אתה לא תשתמש באל שלי‬ ‫כדי להצדיק את המעשים שלך״.‬
‫אחד האחים שלי שאל אותו‬ ‫למה הוא השתמש בזרע שלו,‬
‫והוא אמר שהוא רק עשה את זה‬
‫מפני שהוא הרגיש שהאימהות‬
‫פשוט נואשות לילד,‬
‫ושהוא עשה את זה כדי לעזור להן.‬
‫בסוף הוא אמר שהמספר הסופי…‬
‫שלא יהיו יותר מ־15 אחים ואחיות.‬
‫- אח מס׳ 17 -‬
‫זה פשוט דפוק מדי.‬
‫- מאט ווייט‬ ‫אח מס׳ 17 -‬
‫פשוט ריחמתי על אימא שלי.‬
‫כאילו…‬
‫היא הייתה פשוט אישה צעירה‬ ‫שרצתה להקים משפחה,‬
‫כמו כל אחד אחר.‬
‫רק בנאדם חולני‬ ‫מכניס את עצמו לעמדה כזאת,‬
‫ועושה את זה.‬
‫משהו בי מצטער‬ ‫שהזדקקתי אי־פעם לטיפולי פוריות.‬
‫- ליז ווייט‬ ‫אימו של מאט -‬
‫אני לא מאחלת את זה לאף אחד.‬
‫איך שזה היה עם קליין…‬
‫הייתי נכנסת למרפאה שלו.‬
‫הוא תמיד היה לבדו במרפאה.‬
‫לא משנה אם באתי בסופ״ש, או באמצע השבוע,‬
‫בצוהריים או בערב המאוחר…‬
‫הוא תמיד קיבל אותי לבדו במרפאה,‬ ‫מה שהיה מוזר.‬
‫ועכשיו, האמת היא ש…‬
‫כשקליין סגר את הדלת,‬
‫ואני התפשטתי והרמתי את הרגליים,‬
‫וחיכיתי שהוא יביא את הזרע של התורם,‬
‫הוא היה באיזה מקום אחר במרפאה,‬
‫וגומר, ולא רק מגיע לזקפה, אלא…‬
‫באופן מיני, כדי להגיע לשפיכה.‬
‫בשבילי, זה היה ונותר‬ ‫חלק עצוב מאוד בפרשה, ומגעיל.‬
‫שהוא הכניס את הזרע של עצמו‬
‫לתוך מין מזרק,‬
‫ואז הוא החדיר את המזרק הזה‬ ‫לבסיס צוואר הרחם שלי.‬
‫העובדה שהוא‬
‫עדיין במצב של עוררות אנדוקרינית,‬
‫לאחר השפיכה…‬
‫אין לזה מקום בסביבה רפואית.‬
‫כשחזרו תוצאות בדיקת ה־DNA של מאט…‬
‫מילותיי הראשונות היו…‬
‫״נאנסתי 15 פעמים ללא ידיעתי.״‬
‫זה לא ייאמן.‬
‫איך לעזאזל אף אחד לא ידע?‬
‫רק העובדה שהוא עשה מה שעשה,‬
‫במשך כל כך הרבה שנים,‬
‫ופשוט לחמוק מעונש,‬
‫במשך עשרות שנים,‬
‫בלי שאף אחד יידע?‬
‫אף אחד במרפאה? נו באמת.‬
‫טוב, תראה…‬
‫הקומה הראשונה הייתה די ריקה,‬ ‫חוץ מאנשים שנכנסו למשרד שלנו.‬
‫מן הסתם, דון יכול היה לאסוף דגימה,‬
‫ואז לחזור איתה. אף אחד לא היה יודע.‬
‫אם הייתה שם אחות, בהזרעה,‬
‫היא לא הייתה יודעת‬ ‫אם זו תרומה מבית החולים או לא.‬
‫ד״ר קולבר ואני דיברנו על זה,‬ ‫ולא היה לנו מושג.‬
‫זה מעולם לא עלה בדעתנו,‬
‫מפני שזה היה שונה לחלוטין‬
‫מההתנהגות הרגילה שלו.‬
‫- תקווה חדשה: אימוץ עוברים -‬
‫זה היה אדם בעמדת כוח.‬
‫הוא מוכר בקהילה שלנו כפילנתרופיסט.‬
‫הוא מוכר בקהילה שלנו כחבר בכיר בכנסייה.‬
‫הוא תמיד היה רופא.‬
‫הוא לא היה יושב ומנהל שיחות חולין.‬
‫זה היה בעיקר…‬
‫יחסים בין רופא לבין אדם,‬
‫או דמות של אב קפדן,‬
‫אם זה תיאור שאת יכולה להזדהות איתו.‬
‫מארק הוצב בבסיס חיל האוויר ״גריסום״,‬
‫- שרין ומארק פרבר‬ ‫עמיתיו של קליין לשעבר -‬
‫וגם דון, והיו בינינו קשרי ידידות.‬
‫הייתי אומרת שהמילה ״שחצן״‬ ‫מתאימה לו, משום מה.‬
‫כלומר, אני לא יודעת למה בדיוק חשבתי ככה.‬
‫אתה יודע, כי הייתם יחד בקורסים וכו׳.‬
‫הוא היה בסדר. הוא היה בחור חכם, כמובן.‬
‫הוא חשב שהוא יודע… הוא ידע הרבה דברים.‬
‫הוא תמיד היה בטוח בעצמו.‬
‫מעולם לא ראיתי אותו מפקפק בעצמו,‬
‫שהוא עושה משהו לא בסדר.‬
‫אם אתה ידעת משהו, והוא ידע משהו,‬ ‫הוא ידע יותר.‬
‫זו הייתה הגישה שלו.‬
‫הוא תמיד זלזל בידע שלי על ילדים…‬
‫אפילו על התפתחות הילד.‬
‫זה היה תחום ההתמחות שלי.‬
‫יש לי PhD בנוירוביולוגיה,‬
‫ואני גם מרפאת בעיסוק,‬
‫וטיפלתי בפגים.‬
‫אבל הוא ידע יותר.‬
‫אם הרגזת אותו,‬
‫זה היה הסוף.‬
‫בשיחות הראשונות שלי עם ד״ר קליין,‬
‫הוא אמר לי שהוא מוגן תחת חוק בשם HIPAA.‬
‫הוא אמר לי שאני חשופה לתביעות,‬ ‫ושהתחנה שלי חשופה לתביעות.‬
‫- תיזהרי מאוד! -‬
‫הוא הבהיר היטב שאני צריכה להיזהר.‬
‫ואז קליין התקשר אליי.‬
‫הייתי בהלם.‬
‫אני לא יודעת למה…‬
‫הוא התקשר אליי הביתה, והקלטתי את השיחה.‬
‫ג׳קובה?‬ ‫-כן.‬
‫זה ד״ר קליין.‬
‫יש לך זמן לדבר איתי קצת?‬
‫כן.‬ ‫-טוב.‬
‫מתחילה להיות לי בעיה רצינית עם…‬
‫תחנת הטלוויזיה, 59.‬
‫הם דורשים שאפגש איתם.‬
‫אני לא יכול לעשות את זה.‬
‫זה לא הוגן כלפיי. זה לא הוגן כלפיכם.‬
‫הם מנסים לעשות…‬
‫הם מנסים…‬
‫לשפר את הרייטינג שלהם,‬
‫ו…‬
‫אשתי ואני, אחרי 57 שנות נישואים…‬
‫אם זה יתפרסם,‬
‫הנישואים שלנו ייגמרו.‬
‫את יכולה לעזור?‬
‫כלומר… עם כל הכבוד,‬
‫אני מרגישה שמה שאתה אומר לי‬ ‫זה שאשמור את החיים שלי בסוד.‬
‫שאסור לי לדעת מי אני,‬
‫למרות שלא עשיתי שום דבר רע.‬
‫טוב, כן, אבל… את יודעת…‬
‫גם אני, באותה תקופה,‬ ‫לא הרגשתי שאני עושה משהו רע.‬
‫אבל אני מרגישה שאני מואשמת בזה,‬
‫כאילו זאת אשמתי. אני לא מבינה.‬
‫זו אשמתך, כי…‬
‫לא אכפת לי למי תגלי,‬
‫אבל זה…‬
‫לשדר את זה בטלוויזיה לעיני העולם כולו.‬
‫טוב, אני לא יכולה…‬
‫כמו שאמרתי, אני לא שולטת בה.‬
‫אני לא יכולה למנוע את זה.‬
‫טוב, את יכולה להפסיק לדבר איתה,‬
‫ולהגיד ״את יודעת,‬ ‫אני לא רוצה לחלוק מידע נוסף״.‬
‫אני רק אומר לך מה יקרה,‬
‫ואני איפגע קשות.‬
‫זה מה שקרה לכולם עד עכשיו,‬
‫ואתה יודע…‬
‫זה בגלל המעשים…‬
‫זה אומר לי שזה בדיוק מה שאת רוצה.‬
‫כשדוחפים אותי,‬ ‫אני דוחפת בחזרה פי מאה.‬
‫אז כשהוא התקשר אליי, חשבתי…‬
‫״נראה אותך.״‬
‫״נראה אותך, כי אני מוכנה להילחם בך.״‬
‫- איך להוכיח שהוא האבא? -‬
‫פניתי שוב ללשכת התובע הכללי,‬
‫כדי לקבל עדכון על סטטוס התלונה,‬
‫ואף אחד לא חזר אליי.‬
‫אז החלטתי לחקור אותו בעצמי.‬
‫התחלתי בעבודת מחקר כוללת עליו.‬
‫עבודות שכתב, מאמרים,‬
‫כנסים שהוא השתתף בהם, בלוגים…‬
‫עשיתי המון מחקר.‬
‫היו לי המון מסמכים‬
‫כדי להוכיח שאני לא איזו מטורללת.‬
‫הוא רצה שאשתוק,‬
‫והוא רצה שאשתוק מפני שהוא ידע‬ ‫שיש אחים נוספים.‬
‫- אחות מס׳ 22 -‬
‫בעלי קנה לי בדיקת DNA בתור מתנה,‬
‫ואז קיבלתי הודעה:‬
‫- הת׳ר ווק -‬
‫״נראה לי שאנחנו קרובות.״‬
‫כשזה הכה בי, אני…‬
‫ישבתי ובהיתי יום שלם.‬
‫ואז, במשך כמה שבועות,‬ ‫הייתי במשבר זהות מוחלט,‬
‫ולא יכולתי להסתכל במראה.‬ ‫לא רציתי לחשוב ממי ירשתי את השיער,‬
‫או ממי ירשתי את העיניים,‬
‫כי תמיד חשבתי שהם מאבא שלי.‬
‫מעולם לא הייתה לי סיבה לפקפק.‬
‫הוריי סמכו על הרופא שלהם,‬
‫שאמר שעדיף לי לא לדעת,‬
‫ושלעולם לא אדע.‬
‫בכל פעם שצץ אח חדש,‬
‫אני יודעת שאני אתקשר אליו,‬
‫ואני יודעת שאני אהרוס לו את החיים.‬
‫זה קשה, כי אנחנו יודעים מה עבר עלינו,‬
‫ואנחנו גורמים למישהו אחר‬ ‫לעבור את אותו הדבר.‬
‫הראשונות שפנו אליי היו ג׳ולי וג׳קובה.‬
‫עניתי להן שאני צריכה קצת זמן לעבד את זה.‬
‫״אחזור אליכן בהמשך.״‬
‫אז רק אחרי חודשיים בערך, אני…‬
‫פתחתי בשיחה עם מישהו.‬
‫העולם שלך משתנה.‬
‫כשיש לך פתאום אחים חדשים,‬
‫אתה מדבר איתם שעות בטלפון, כי…‬
‫זה היום הגרוע בחייהם.‬
‫עברת את זה שוב ושוב.‬
‫- אחות מס׳ 33 -‬
‫ביקשתי בדיקת DNA כמתנה לחג המולד,‬
‫והייתי מבולבלת מאוד…‬
‫- ליסה שפרד־סטידהם -‬
‫…כי כל מיני שמות שלא הכרתי‬ ‫צצו בתור ״משפחה קרובה״.‬
‫לא ממש ידעתי מה זה ״משפחה קרובה״.‬
‫אפילו לא חשבתי,‬
‫״אח או אחות״, אפילו לא חשבתי ״בן דוד״.‬
‫קיבלתי הודעה על אחות חדשה,‬
‫והתחברתי, והיה כתוב ״ליסה״,‬
‫ואת שם המשפחה שלה, וחשבתי…‬
‫״אני מכירה אותה.״‬
‫בעלה אימן את הבת שלי בסופטבול.‬
‫הבת שלי והבת שלה שיחקו כדורסל ביחד.‬
‫ושלחתי לה הודעה,‬
‫״היי, עשית בדיקת DNA במקרה?״‬
‫היא שאלה אם שמעתי על פרשת ד״ר קליין,‬
‫והיא אמרה שהוא אבא שלנו.‬
‫ו…‬
‫האמת, התחלתי לצחוק.‬
‫חשבתי שג׳ולי משוגעת.‬ ‫אמרתי, ״על מה את מדברת?‬
‫אין מצב שהוא האבא שלי״.‬
‫ואז התקשרתי לאימא שלי.‬
‫אמרתי ״היי אימא,‬
‫היה לך ולאבא קושי להיכנס להיריון״?‬
‫היא אמרה ״לא הייתה לי בעיה,‬ ‫אבל לאביך הייתה״.‬
‫אז הלב שלי החסיר פעימה.‬
‫והיא אמרה, ״הייתה לו ספירת זרע נמוכה,‬
‫והרופא שלו הפנה אותנו למומחה״.‬
‫ואמרתי ״אימא,‬ ‫המומחה הזה היה באינדיאנפוליס״?‬
‫והיא אמרה ״כן, למה״?‬
‫ואמרתי, ״זה היה ד״ר דונלד קליין״?‬
‫והיא אמרה ״כן״.‬
‫היא אמרה,‬
‫״הלכתי לטיפול הפריה שם פעמיים,‬
‫אבל בשני המקרים,‬ ‫אבא שלך בא איתי ונתן דגימה״.‬
‫בשלב הזה הבנתי שאין לאימא ולאבא שלי מושג.‬
‫כל הזמן הזה הם חשבו שאני הבת של אבא שלי.‬
‫אני חוששת על הילדים שלי,‬
‫בייחוד כי יש לי אחים שגרים איתי בעיר,‬ ‫והילדים שלנו לומדים יחד בבית הספר,‬
‫אז הייתי צריכה לעשות לבת שלי שיחה על…‬
‫״תצטרכי להיזהר כשתתחילי לצאת עם בנים.‬
‫חייבים לדעת במי מדובר.״‬
‫אבל זה בהחלט מדאיג מאוד.‬
‫כשאנחנו מקבלים התראה על אח חדש,‬
‫את מתפללת,‬ ‫״רק שזה לא יהיה מישהו שאני מכירה״.‬
‫״רק שזה לא יהיה מישהו שיצאתי איתו.״‬
‫ואני בטוחה שזה יקרה בסוף.‬
‫רובנו גרים ברדיוס של 40 ק״מ.‬
‫רבים מאיתנו גם גרים‬ ‫במרחק חמש דקות נסיעה מקליין.‬
‫כשאני הולכת ברחוב,‬
‫אני יכולה להיות קרובת משפחה של כל אחד.‬
‫קורה לי הרבה שאני‬ ‫עוברת ליד אנשים ברחוב,‬
‫או בעבודה, או איפה שזה לא יהיה,‬
‫ו…‬
‫אני מסתכלת עליהם וחושבת,‬
‫״צורת העמידה שלך, המראה שלך…‬
‫אולי את קרובת משפחה שלי.״‬
‫אנחנו חיים בקהילה קטנה.‬
‫כל מי שיש לך אינטראקציה איתו‬
‫נראה כבעל קשר כלשהו לקליין.‬
‫רופא השיניים שלי, השכן, היה מטופל שלו.‬
‫השכנה שלי הייתה‬
‫אחות שטיפלה באחד האחים־למחצה שלי,‬
‫ועוד חיבור פה, ועוד חיבור שם…‬
‫״אימא שלי ראתה אותה בסלון המניקור.״‬
‫אין לי ספק‬
‫שהיו אנשים שהכרתי‬
‫שהם אחים־למחצה שלי,‬ ‫ואני בכלל לא מודע לזה,‬
‫והם בכלל לא מודעים לזה.‬
‫מי יודע כמה אחים יש לנו?‬
‫- אנג׳לה גנוט -‬
‫כתבתי לד״ר קליין במייל‬
‫שנשדר את הכתבה, שננקוב בשמו…‬
‫״זה הרגע שלך לומר את האמת לציבור.״‬
‫לבסוף הוא הסכים להיפגש איתי‬ ‫בתנאי שזה לא יוקלט.‬
‫שאלתי אם הוא רוצה לבוא‬ ‫לאולפן הטלוויזיה והוא סירב.‬
‫אמרתי לו שיש מסעדה סמוכה.‬
‫רציתי להיות קרובה לתחנה מחשש לבטיחותי.‬
‫רציתי שזה יקרה במקום שבו אני מרגישה בטוחה.‬
‫הבוסית שלי רצתה שמאבטח שלנו יתלווה אליי,‬
‫מפני שהיא חששה לשלומי.‬
‫ידענו שד״ר קליין לא רוצה ש״יחשפו אותו״,‬
‫וג׳קובה אמרה לי שהוא חמוש.‬
‫חשבנו שהוא נואש.‬
‫היא דורשת שאיפגש איתם.‬
‫הם יכריחו אותי לעשות את זה.‬
‫אהיה חייב לומר את האמת.‬
‫טוב…‬ ‫-ואני לא רוצה לעשות את זה.‬
‫הייתי לחוצה מאוד,‬
‫וכשהוא נכנס, תוך דקות הוא שאל אותי‬
‫אם מותר להכניס כלי נשק למסעדה.‬
‫וחשבתי, ״איזה דבר משונה לומר לי״.‬
‫ואז הסתכלתי, ונראה כאילו‬ ‫יש לו אקדח מתחת לסוודר.‬
‫הייתה לו בליטה בצד, וחשבתי…‬
‫״אני לא רוצה להישמע משוגעת,‬ ‫אבל האם יש סיכוי‬
‫שהוא ישלוף אקדח ויירה בי״?‬ ‫באמת חשבתי ככה.‬
‫אחד הדברים הראשונים שהוא אמר בשיחה שלנו‬
‫היה שהוא יודע איפה אני גרה, ומאיפה אני.‬
‫תזכור, זה אחרי שקודם הוא אמר,‬
‫״תיזהרי״.‬
‫הפגישה נמשכה כשעה,‬
‫והרגשתי שהוא מתחנן בפניי‬
‫שלא אשדר את הכתבה.‬
‫הוא אמר, ״זה יהרוס את הנישואים שלי.‬ ‫זה יפגע בכנסייה שלי. אני בכיר בכנסייה.״‬
‫הבהרתי לו שיש לנו אחריות לומר את האמת,‬
‫ושהאמת חשובה.‬
‫ואז התחיל כל הבלגן איתו,‬
‫ו…‬
‫דברים מוזרים התחילו לקרות.‬
‫קמתי יום אחד,‬
‫וכל האומים נעלמו מהמכונית שלי.‬
‫בכל ארבעת הגלגלים.‬
‫וזה מפחיד.‬
‫אז… כן.‬
‫ואין מצב שזה היה סתם איזה… כן.‬
‫פרצו לי לענן.‬
‫כל מה ששמרתי בגוגל דרייב,‬
‫פרסומים של קליין… הכול נמחק,‬
‫וכל המיילים עליו נעלמו.‬
‫קצת אחרי שפרסמתי את הסיפור שלי,‬
‫התחלתי לקבל הטרדות טלפוניות.‬
‫למשל, התקשרו מבית קברות‬ ‫לשאול אם אני רוצה לרכוש חלקה,‬
‫כדי להיקבר בה.‬
‫אני חושבת שזה נעשה בכוונה להפחיד אותי.‬
‫כדי לעשות לי טראומה חוזרת ולהשתיק אותי.‬
‫אני לא חושבת שהוא רצה‬ ‫שאף אחד מאיתנו ידבר עם התקשורת.‬
‫הייתה לי תחושת בטן‬ ‫שעוקבים אחרינו ושמטרידים אותנו‬
‫כדי להשתיק אותנו,‬
‫בייחוד כשקליין התקשר ואיים עליי בטלפון.‬
‫מה שאת עושה זה שאת מספרת לעולם,‬
‫והעולם לא צריך לדעת.‬
‫אני לא מנסה לגרום לך נזק.‬
‫אבל את גורמת נזק.‬
‫אני לא מפחדת ממך.‬
‫אתה יכול לאיים עליי,‬
‫אבל לעולם לא איכנע.‬
‫אני אחשוף אותך,‬
‫ואני אחשוף את כל הסודות שלך.‬
‫גיליתי ש…‬
‫ב־1963,‬
‫הוא נהג במכונית…‬
‫וילדה קטנה יצאה לכביש בין שתי מכוניות…‬
‫והוא פגע בה.‬
‫לא!‬
‫בסופו של דבר היא מתה.‬
‫הוא סיפר לכולם שזה הרגע‬ ‫שבו הוא שינה את חייו.‬
‫שאז הוא מצא את אלוהים.‬
‫- ילדה בת 4 התפרצה לכביש ונהרגה -‬
‫זה גרם לו לטראומה.‬
‫אחרי זה הוא נהיה דתי יותר‬
‫ואדוק יותר מבעבר.‬
‫אולי הוא חשב שזאת הדרך שלו לתת בחזרה.‬
‫שהוא לקח חיים, שלא באשמתו,‬
‫ועכשיו הוא ייתן בחזרה.‬
‫אולי זה היה‬ ‫התהליך הפסיכולוגי שעבר לו בראש.‬
‫אבל זה לא ממש משנה, כי…‬
‫זו לא הייתה צריכה להיות‬ ‫הדרך שלו לנסות לכפר‬
‫על תאונה נוראה שקרתה.‬
‫הוא היה דתי מאוד.‬
‫היו לו שורשים עמוקים מאוד,‬
‫והוא ואשתו ייעצו לזוגות נשואים בכנסייה.‬
‫הם העבירו שיעורי דת.‬
‫ובכל פעם שהוא היה במרפאה,‬ ‫וכולנו היינו שם,‬
‫הוא היה מתיישב, והיינו מחכים,‬
‫והוא היה נושא תפילה.‬
‫בשלב מסוים הוא שאל אותי‬
‫אם אני יהודייה,‬
‫ואמרתי שכן,‬
‫ואמרתי ״ואגב,‬ ‫מאוד לא נוח לי עם העובדה שהמשרד שלך‬
‫מלא בכל מיני פתגמים נוצריים״,‬
‫דברים כמו, ״אם אתה רוצה להגיע לגן עדן,‬
‫אתה חייב להיות נוצרי״.‬
‫- אלמוני‬ ‫חבר בכנסייה -‬
‫כן, הכרתי את דונלד קליין.‬
‫בכנסייה שלהם יש שיטה של חברים בכירים.‬
‫יש שבעה או שמונה גברים‬
‫שמנהלים את הכנסייה:‬
‫מה מלמדים…‬
‫והוא היה אחד מהם.‬
‫הטבלות היו נערכות אצלו בבית.‬
‫50 או 100 היו משתתפים בהטבלות,‬
‫שם בבריכת השחייה שלהם.‬
‫שם זכינו להכיר אותם.‬
‫מנקודת מבט נוצרית, מוכרחים להגיד,‬
‫״היי, לכולנו יש שלדים בארון.‬
‫כולנו עשינו דברים שאנחנו מתחרטים עליהם״.‬
‫אני יודע שהוא התפייס עם אלוהים.‬
‫שהוא זכה לסליחה, ושהוא המשיך הלאה,‬
‫ושהוא אדם שונה עכשיו.‬
‫הוא מציג את עצמו כאדם מאמין,‬
‫ואני יודעת שכולנו טועים לפעמים,‬
‫אבל אני חושבת שזה לא הכול.‬
‫מה גרם לו‬
‫לקום כל בוקר ולהחליט ללכת לעבודה,‬
‫לאונן,‬
‫ולהחדיר את זה לאישה,‬ ‫ללא ידיעתה וללא הסכמתה?‬
‫הוא יכול היה לעצור בכל שלב,‬
‫אבל הוא המשיך לעשות את זה שוב ושוב.‬
‫- אח מס׳ 48 -‬
‫בצעירותי, ידעתי שמשהו לא בסדר,‬
‫שמשהו שונה.‬
‫למה יש לי שיער בלונדיני ועיניים כחולות?‬
‫לכל המשפחה שלי יש עיניים כהות ושיער כהה.‬
‫אז קניתי ערכה של Ancestry,‬ ‫רק כדי לדעת מאיפה באתי.‬
‫כשהגיעו התוצאות מ־Ancestry,‬ ‫מישהו מהעבודה אמר לי,‬
‫״יהיו לך 11 או 15 קרובים״.‬
‫- ג׳ייסון היאט -‬
‫כשפתחתי את שלי,‬ ‫היו לי יותר מ־3,000 קרובים.‬
‫ומיד אחרי זה,‬
‫ג׳קובה התקשרה אליי.‬
‫״אני אחותך.״‬
‫והיא סיפרה לי את האמת.‬
‫אני לא יודע אפילו איך לתאר לך‬ ‫את הרגשות שעברו לי בראש.‬
‫זה לקח אותי למקום אפל בטירוף.‬
‫למה? למה להרגיש את הצורך לעשות את זה?‬
‫זה בשביל לקדם את הקריירה שלך?‬
‫זה בשביל להיות הכי טוב שיש?‬
‫זה בשביל ליצור חיים?‬
‫זה מין קטע מיני?‬
‫אני לא יודע.‬
‫אני מרגיש כאילו הוא מסתיר משהו מרושע יותר.‬
‫ג׳ייסון… דיברנו בטלפון המון לפני שנפגשנו.‬
‫היי, מה שלומך?‬
‫זה מטורף.‬
‫אני יודעת!‬
‫ג׳ייסון ואני דומים מאוד.‬
‫אנחנו יודעים לזהות כשמורחים אותנו.‬
‫כשמישהו לא דתי,‬
‫ומשתמש בפסוקים מכתבי קודש‬ ‫כדי להצדיק את המעשים שלו,‬
‫זה רק…‬ ‫-…מחמיר את זה. אני הייתי צוחק עליו.‬
‫וזה רק מחזק אנשים שאומרים,‬
‫״זאת הסיבה שלעולם לא אהיה דתי;‬
‫בגלל זבלים כמוך.״‬
‫ונדרש ממני מאמץ עילאי‬
‫כדי לדבר איתו בטלפון‬ ‫ביום ההוא בלי להיכנס בו,‬
‫וחשבתי, ״את חייבת לשמור על קור רוח,‬
‫כי את מקליטה את זה,‬ ‫ותשתדלי להוציא ממנו כמה שיותר״.‬
‫תשמיעי לי.‬
‫תראי, אני יודע ששום דבר‬ ‫לא קורה בלי שאלוהים‬
‫יאפשר את זה.‬
‫ונראה לי ששם נמצאת הבעיה שלנו.‬
‫אני לא חושבת שאלוהים‬ ‫היה צריך לאפשר את זה מלכתחילה.‬
‫ואנחנו חושבת שאנחנו שואלים את עצמנו‬ ‫בכל יום ״למה אנחנו כאן״.‬
‫אני חושבת שזה חלק גדול מהבעיות שלנו.‬
‫כן.‬ ‫-טוב, את יודעת…‬
‫הזכרתי לך שאחד ה…‬
‫אחד הפסוקים האהובים עליי‬ ‫הוא ירמיהו א׳ פסוק ה׳.‬
‫כזכור לך, הפסוק אומר,‬
‫״בטרם אצורך בבטן, ידעתיך״.‬
‫כן.‬
‫וזה אומר לי, וזה צריך להגיד לכולם,‬
‫שאף אחד לא נולד בטעות.‬
‫״בטרם ידעתיך, בתוך אמך…״‬ ‫איך זה הולך?‬
‫״בטרם אצורך בבטן, ידעתיך.״‬
‫ירמיהו א׳ פסוק ה׳.‬
‫שזה בעצם…‬
‫מבהיר שהוא ידע מה הוא עושה.‬
‫הוא ידע בדיוק מה הוא עשה איתנו.‬
‫פיתחתי אובססיה לסיפור,‬
‫ובניסיון להרכיב את כל החלקים.‬
‫כשהייתי מקבלת מייל‬
‫ממישהו בלשכת התובע הכללי,‬
‫הייתי עוברת על האיש ששלח לי את המייל,‬
‫ועל כל האנשים שהיו מכותבים על המייל הזה,‬
‫והייתי מחפשת אותם בפייסבוק,‬
‫ולאחד האנשים שעובדים שם‬
‫יש כתובת מייל של ״קוויברפול״.‬
‫זה הרגע שבו…‬
‫״מה זה קוויברפול? מה זה לעזאזל?״‬
‫- קוויברפול -‬
‫אלוהים אומר שילדים הם ברכה.‬
‫הם חצים ועלינו למלא בהם את אשפתנו.‬
‫קוויברפול. למעשה זו כת‬
‫שמטרתה לגרום לכך שיהיו כמה שיותר ילדים.‬
‫עם גבר עושה הרבה ילדים עם אשתו,‬
‫הוא ישלח אותם כמו חצים.‬
‫הוא כמו לוחם למען האל,‬ ‫והוא שולח את ילדיו כחצים אל העולם,‬
‫כדי שיהיו שגרירים למען האל.‬
‫- כחצים ביד גיבור -‬
‫מחנכים את הילדים לקחת חלק פעיל בממשל,‬
‫להתמודד בבחירות,‬
‫לנסות להגיע לעמדות השפעה בפוליטיקה,‬
‫כדי שבסופו של דבר,‬ ‫החוק האזרחי יהיה כתבי הקודש.‬
‫הפלא ופלא,‬
‫ירמיהו א׳ פסוק ה׳,‬
‫הפסוק שהוא כל הזמן ציטט,‬
‫הוא אחד הפסוקים‬
‫ש״קוויברפול״ משתמשים בהם.‬
‫- גדלתי בכת פונדמנטליסטית‬ ‫כמו ב״סיפורה של שפחה״ -‬
‫למעשה, בשבילם, המטרה של נשים היא רבייה.‬
‫האם קליין היה חבר בתנועת ״קוויברפול״ הזאת?‬
‫האם כולנו נולדנו כחלק‬ ‫מאיזה מועדון סודי חולני ומעוות?‬
‫המון תאוריות עברו לי בראש.‬
‫אני חושבת שתפיסות העולם,‬
‫או האמונות של תנועת קוויברפול,‬ ‫נראות לי קיצוניות כל כך‬
‫שקשה לי להאמין שזה אמיתי.‬
‫אני מסכימה,‬
‫ושייתכן אפילו שאנחנו חלק מזה.‬
‫כן.‬
‫עם תאוריית קוויברפול, כשאנחנו באנו לעולם,‬
‫התאוריה הייתה להגדיל את הגזע הלבן,‬
‫מפני שהם פחדו מחדירה של גזעים אחרים,‬
‫ושהגזע הלבן ייעלם בסופו של דבר.‬
‫כאילו…‬
‫כשמסתכלים על קיר התינוקות הזה,‬
‫כל התינוקות שם לבנים.‬
‫זה מטורף מפני שבכל פעם‬ ‫שקופצת לנו התאמת DNA,‬
‫זה ״כן, נראה כמו אחד מבני קליין״,‬
‫או ״נראית כמו בת קליין״.‬
‫לרובנו יש שיער בלונדיני,‬
‫ועיניים כחולות.‬
‫נורא לומר את זה, כי זה נשמע כל כך…‬ ‫אבל זה כמעט כאילו…‬
‫אנחנו מין שבט ארי מושלם כזה,‬
‫ו…‬
‫זה מגעיל.‬
‫עצוב שאנחנו צריכים תאוריות קונספירציה‬
‫כדי להבין למה הוא עשה את זה.‬
‫אם הוא פשוט היה אומר לנו,‬
‫לא היינו צריכים להתאמץ‬ ‫ולחפש כל מיני סיבות…‬
‫יהיו לו חיים קלים יותר אם הוא יגיד.‬ ‫-וזה גם יעזור לנו להבריא.‬
‫אבל את לא תקבלי את זה ממישהו‬
‫שאין לו חמלה או אמפתיה.‬
‫מגעיל לשכב במיטה בלילה‬
‫ולתהות אם האדם שיצר אותך‬
‫הוא איזה גזען,‬
‫שהשתמש באימא שלי ככלי משחק.‬
‫והוא עשה את זה שוב ושוב.‬
‫לא ביקשתי להיוולד.‬
‫לא ביקשתי להיוולד לתוך הסיטואציה הזאת.‬
‫אבל אלה הם חיי.‬
‫אבל זאת לא אשמתך.‬
‫לא, אבל הנה האיש הזה,‬ ‫שחולק חצי מה־DNA שלי.‬
‫ה־DNA שלנו.‬
‫יש המון תאוריות,‬
‫ונראה לי שלעולם לא נדע‬ ‫למה באמת הוא עשה את זה,‬
‫אבל‬
‫אני רוצה שהוא ישלם על זה. אני רוצה חקירה.‬
‫אני רוצה שהוא ייענש.‬
‫- אני כותבת לך בבקשה לחקור‬ ‫את ד״ר דונלד קליין. -‬
‫- התובע הכללי לא שם עליי קצוץ. -‬
‫הם אמרו שהם לא יכולים לתת לנו מידע,‬
‫ושאסור לנו לדעת.‬
‫ופשוט התעלמו מאיתנו.‬
‫היחידה בצד שלנו הייתה אנג׳לה גנוט,‬
‫שהתקשרה ושאלה אותם,‬ ‫״מה אתם מתכוונים לעשות״?‬
‫התחלתי, ב־2015,‬
‫לבקש מהתובע הכללי שיתראיין,‬
‫לבקש כל מידע אפשרי על הפרשה,‬ ‫והם לא היו מוכנים לספר לי שום דבר.‬
‫ופניתי גם לתובע של מחוז מריון,‬
‫ושאלתי, ״מישהו מקשיב״?‬
‫בסוף, הדובר של התובע של מחוז מריון אמר,‬
‫״אנג׳לה, מצטער. פספסתי את זה איכשהו״.‬
‫כתבתי בפסקה ארוכה את כל הסיפור,‬ ‫כל מה שקרה.‬
‫אפילו שלחתי את הכתבה שלנו ששודרה, ואמרתי,‬
‫״צפית בכתבה שלנו?‬
‫אני שואלת את השאלות האלה‬ ‫כבר יותר משנה, בלי שום התקדמות,‬
‫ואני חושבת שהגיע הזמן שהתובע,‬ ‫או התובע הכללי, או מישהו,‬
‫ישב וישיב על השאלות שלי״.‬
‫כשקיבלנו את הפנייה מהתקשורת…‬
‫- טים דלייני, תובע לשעבר -‬
‫…עוד לא נעשתה חקירה אמיתית בשום מקום.‬
‫אבל בסופו של דבר, אין שום פשע שמתקרב‬
‫לאקט הספציפי הזה.‬
‫זו הבעיה שלנו.‬
‫אז אני זוכרת שישבנו שם,‬
‫ו…‬
‫שאלנו אותו,‬
‫״איך זה לא אונס״?‬
‫אני לא מכחיש שזו פגיעה מינית,‬
‫אבל מבחינה משפטית, זו לא פגיעה מינית.‬
‫״אני חשה שאימא שלי נאנסה״‬
‫היא אמירה אנושית רגשית מובנת,‬
‫אבל ״ד״ר קליין ביצע מעשה אונס״‬
‫היא קביעה משפטית שלא היה בה אמת,‬
‫ולא התכוונתי להעלות אותה על הכתב‬
‫ולחתום עליה.‬
‫ושאלתי מה לגבי תקיפה,‬
‫ו… הוא התחיל לדבר אליי בגסות.‬
‫הוא אמר, ״אני לא יודע כמה פעמים‬ ‫אני צריך להגיד לך את זה.‬
‫אני לא יכול להאשים אותו בתקיפה.‬ ‫זו לא הייתה תקיפה״.‬
‫כעסתי כל כך.‬
‫הסתכלתי עם טים דלייני ואמרתי,‬
‫״אז אם אירק לך בפנים עכשיו,‬ ‫זו לא תקיפה״?‬
‫והוא אמר ״כן, בגלל שירקת עליי״.‬
‫ואני כזה… ״מה לעזאזל?‬
‫אז לרופא מותר ללכת לאונן,‬
‫ולהחדיר את הזרע שלו לתוך אישה,‬
‫שהיא המטופלת שלו,‬ ‫שלא הסכימה שהרופא שלה יעשה את זה,‬
‫אבל אם אני אירק לך בפנים,‬
‫אני איעצר ואואשם בתקיפה?״‬
‫ג׳קובה, ורבים מהמעורבים בפרשה,‬ ‫היו נסערים מאוד,‬
‫ולפי תחושתם, התפקיד שלי‬
‫לא היה ליישם את החוק‬
‫כדי לקבוע אם ד״ר קליין ביצע פשע.‬
‫הם חשבו שהתפקיד שלי הוא לספק קתרזיס,‬
‫וזה לא היה המצב.‬
‫יש חוסר שוויון בפני החוק.‬
‫זה קורה מדי יום, בכל רחבי ארה״ב,‬ ‫וזה קורה כאן, באינדיאנה.‬
‫האם זו הייתה הונאה?‬ ‫האם זה היה משהו אחר?‬
‫הרגשתי שזה לא נבדק מספיק כדי לחשוב,‬
‫במה אפשר היה להאשים אותו?‬
‫מעולם לא היה הסבר מספק, לדעתי.‬
‫היה לי עותק של החוק‬ ‫נגד תקיפה מינית באינדיאנה,‬
‫ואמרתי, ״בטח יש משהו בחוק הזה שאומר״…‬
‫והוא אמר ״לא, זה חייב לכלול‬ ‫את שני המרכיבים: שימוש בכוח, ואי־הסכמה״.‬
‫כשמדברים על אונס,‬ ‫יש סעיף בחוקים של אינדיאנה שאומר,‬
‫- ג׳ודי מדיירה‬ ‫מרצה למשפטים -‬
‫״הגדרת האונס יכולה לכלול התנהגות‬
‫שלא ידוע לקורבן שהיא מינית,‬ ‫אך שהתוקף יודע שהיא מינית״,‬
‫ואני חושבת שזה הסעיף הקרוב ביותר,‬
‫מפני שכדי לספק את דגימת הזרע הזאת,‬
‫הוא היה צריך לאונן בקרבת מקום‬ ‫לחדר שבו המטופלת חיכתה,‬
‫עירומה מהמותניים ומטה,‬
‫כשיריעת נייר מכסה את ברכיה,‬
‫ובברכיים מפושקות.‬
‫מי יכול לומר מתי המגע הזה‬ ‫מפסיק להיות מיני ומתחיל להיות קליני?‬
‫אני חושבת שגם אם הוא לא חושב‬ ‫על המטופלת במונחים מיניים,‬
‫עצם העובדה שהוא עדיין‬ ‫תחת השפעתו של גירוי פיזי‬
‫הופכת את זה לנגיעה מינית.‬
‫גם אם הוא חושב על אשתו,‬ ‫או על ארנב ורדרד,‬
‫זה עדיין אקט מיני.‬
‫אבל אני גם חושבת‬ ‫שצריך לראות את טים דלייני‬
‫בהקשר של בקשת התביעה הזאת. אז…‬
‫כשראיינתי את טים דלייני, הוא אמר‬
‫שחברי מושבעים באינדיאנה‬ ‫לא קונים תאוריות על אונס ע״י הטעיה.‬
‫המושבעים יגידו, ״האישה הזאת הסכימה להזרעה,‬
‫האישה הזאת רצתה ילד״,‬ ‫והשאלה תמיד תלויה באוויר:‬
‫האם רצונה של האישה הזאת לעשות ילד‬ ‫נותנת לגיטימציה להטעיה של קליין?‬
‫ולרוע המזל, טים דלייני היה צריך לשקול‬ ‫אם השאלה הזו תעלה במוחם של מושבעים.‬
‫אילו הוא שאל אותי‬ ‫אם אני מסכימה שהוא יהיה התורם,‬
‫לא הייתי מסכימה.‬
‫הייתי מסרבת.‬
‫זו הייתה חדירה שהוא ביצע לתוכי.‬
‫הבעיה, מבחינתי, היא שלא הייתה הסכמה.‬
‫הוא לא נתן לי ברירה.‬
‫לשכת התובע הכללי, לפחות,‬
‫פנתה לד״ר קליין בשלב מסוים,‬
‫ושאלה אותו אם הוא השתמש בזרע שלו,‬ ‫או שאלה אחרת כלשהי,‬
‫כי ד״ר קליין סיפר לי על זה.‬
‫הוא סיפר לי שהוא השיב לשאלות,‬
‫שהוא הכחיש הכול, אמר שהוא לא האבא…‬ ‫אני לא יודעת מה נכתב במכתב הזה,‬
‫כי לא ראיתי אותו,‬ ‫אבל אני יודעת על מה דיברנו.‬
‫ד״ר קליין אמר לי‬ ‫שהוא דיבר עם לשכת התובע הכללי,‬
‫באמצעות מסמכים,‬
‫וש… הוא לא האבא.‬
‫זה מה שסיבך אותו, בסופו של דבר,‬
‫מפני שהוא שיקר לי, וידעתי את זה,‬
‫והוא שיקר במסמכים‬ ‫שהעביר ללשכת התובע הכללי.‬
‫אז בשלב מסוים, פניתי לתובע הכללי‬ ‫ואמרתי, ״אתם יודעים שהוא משקר לכם״.‬
‫הוא שיקר ואמר שמעולם לא השתמש בזרע שלו‬
‫כדי להזריע מטופלות.‬
‫- ״בשום שלב לא השתמשתי בדגימה שלי״ -‬
‫רק אחרי שהגענו למסקנה‬ ‫שלשכת התובע הכללי שלחה את המכתבים האלה,‬
‫הגענו לתאוריה לגבי צעדי המשך.‬
‫רצינו להאשים אותו במשהו,‬
‫והעובדה שסוף סוף מצאנו משהו…‬
‫זה היה רגע של ״האח הידד״.‬
‫ולא רק זה,‬
‫הוא גם הוסיף שהוא יתבע אותי‬
‫על הוצאת דיבה ולשון הרע.‬
‫להכחיש זה לשבש הליכי משפט,‬
‫אבל להכחיש, ולאיים, ו…‬
‫בפרפראזה, להגיד ״את יודעת מי אני״?‬
‫זה היה די והותר.‬
‫זה היה ״אאורקה״.‬ ‫המים החלו להישפך מהאמבטיה.‬
‫אמרתי ״אלוהים, יש לנו כיוון״.‬
‫- סעיף 1: ב־21/1/2015,‬ ‫ד״ר דונלד קליין הגיש לנו מסמך כוזב -‬
‫- סעיף 2: ב־23/1/2015,‬ ‫ד״ר דונלד קליין הגיש לנו מסמך כוזב -‬
‫אחרי שהתחלנו בחקירה,‬
‫מן הסתם, הצעד הראשון‬ ‫היה להשיג דגימת DNA מד״ר קליין.‬
‫הוא היה חולה.‬
‫בדלקת ריאות, כמדומני.‬
‫אז הוא אמר לנו לא להתקרב,‬
‫ואמרנו לו שיש לנו צו חיפוש ל־DNA שלו.‬
‫הוא שאל קצת ״במה מדובר״,‬
‫אבל הוא ידע במה מדובר.‬
‫השוטרת כרמן ווקר,‬
‫ממשרד השריף של מחוז מריון, אמרה‬
‫״פתח את הפה בבקשה״.‬
‫והוא ציית.‬
‫לא נראה שהוא נהנה מזה.‬
‫- סבירות האבהות: 99.9997% -‬
‫התוצאה הייתה סבירות של 99.9997%‬
‫שאני בתו הביולוגית.‬
‫וכמה פעמים השתמשת בדגימה שלך?‬
‫בצמצום, אבל…‬
‫תזכרי שזה היה לפני 30 או 35 שנה,‬
‫ואני לא זוכר.‬
‫כל הרישומים נגרסו.‬
‫הרופא שעומד במרכזה של פרשה מסעירה‬
‫יתייצב בבית המשפט להקראת כתב אישום.‬
‫ד״ר דונלד קליין מואשם‬ ‫בשני סעיפים של שיבוש הליכי משפט,‬
‫בגלל דברים שאמר לחוקרים.‬
‫מומחה הפוריות בדימוס מאינדיאנפוליס‬ ‫מתכוון להודות בשיבוש הליכי משפט.‬
‫התביעה טוענת שהוא הטעה חוקרים בזדון‬
‫בפרשה שטלטלה את חייהם של עשרות אנשים.‬
‫לפני 20 חודשים בדיוק‬
‫קיבלתי פנייה בפייסבוק:‬ ‫״אנג׳לה, את יכולה לעזור לי?״‬
‫ותודה שהאמנת להם.‬ ‫-לגמרי.‬
‫כי אף אחד מלבדך לא האמין להם.‬ ‫-כן. תודה.‬
‫הוא לא רצה לעמוד למשפט,‬
‫כדי למנוע חשיפות נוספות,‬
‫וגם חשש לקבל עונש כבד יותר.‬
‫אז הוא החליט להודות באשמה.‬
‫הרגשתי טוב ביום ההוא, בשימוע,‬
‫למרות שידעתי שהוא מואשם רק‬ ‫בשני סעיפים של שיבוש הליכי משפט.‬
‫חשבתי…‬
‫״סוף סוף. משהו!״‬
‫לא רציתי ליצור קשר עין איתו. אני…‬
‫פחדתי ממנו.‬
‫האמת שהוא עבר לידי, והתחכך בי, ו…‬
‫זה כמעט שבר אותי.‬
‫זו הייתה הפעם הראשונה‬ ‫שראיתי את האיש הזה,‬
‫והייתי קרובה אליו כל כך, ו…‬ ‫לא הייתה שום התייחסות אלינו.‬
‫כבוד השופטת, אני מבקש רחמים וחמלה…‬
‫עליי.‬
‫ניסיתי לחיות את חיי‬
‫בכנות ותוך אכפתיות כלפי אחרים,‬
‫וכך אמשיך לעשות.‬
‫הוא נראה זקן מאוד,‬
‫וחלש, וצד אחד בי חשב,‬
‫״זאת הצגה שאתה עושה‬ ‫כדי שהשופטת תקל בעונש שלך?״‬
‫הורשיתי למסור הצהרת נפגעת,‬
‫מפני שהייתי אחת העותרות הראשונות.‬
‫קיוויתי שהשופטת תזדעזע מזה,‬
‫ושהוא יקבל לפחות עונש מאסר כלשהו.‬
‫אלה דבריי לקליין:‬
‫בכל פעם שאני ואחיי־למחצה‬ ‫בודקים את השמות שלנו,‬
‫יש לנו בעיה משותפת שקשורה אליך.‬
‫זה גרם כאב רב לכולם,‬
‫ואחדים מאיתנו רצו למות מרוב הכאב הזה.‬
‫במשך שלושים שנה, אחותי־למחצה‬ ‫האמינה שאביה הוא אביה הביולוגי…‬
‫התנגדות, כבוד השופטת.‬
‫לא רלוונטי.‬
‫הסכמנו על ניסוח ההצהרה.‬
‫מתחנו קו אדום.‬
‫סימנתי או מחקתי דברים שאסור להגיד.‬
‫בשל הכחשותיך,‬
‫אני חשה שאין לך שום התחשבות‬ ‫באימהות שפנו אליך,‬
‫בנו כילדיך הביולוגיים,‬
‫או באשתך ובארבעת הילדים שהיא ילדה לך.‬
‫תמיד היה מדובר בך.‬ ‫שיקרת ואתה ממשיך לשקר.‬
‫אפילו גרמת למשפחתך להאמין בך,‬ ‫וזה מחליא אותי.‬
‫האימהות שלנו סמכו עליך…‬ ‫-התנגדות.‬
‫היא הלכה עד הסוף.‬
‫אני לא יודע אם הייתי מעז‬ ‫לעשות את זה מול שופט, אבל…‬
‫אני מבקשת שתבחנו את עומק‬ ‫הסעיפים שבהם הוא מואשם…‬
‫התנגדות.‬
‫בעצם מדובר פה בחוסר היכולת‬ ‫של קורבנות לספר את סיפוריהם.‬
‫למי שמעיד מותר להעיד‬ ‫רק על מה שרלוונטי להליך הפלילי,‬
‫ומה שהיה רלוונטי להליך של קליין‬
‫לא היה מה שקרה בשנות ה־70 וה־80,‬
‫לא הלידות, לא ההונאה בהפריה,‬
‫אלא שהוא שיקר למדינה.‬
‫בהליך של קליין,‬ ‫המדינה הייתה הקורבן, לא הם.‬
‫אני רוצה להדגיש שוב,‬ ‫כבר בפעם החמישית או השישית,‬
‫שבית המשפט, לפי החוק, יכול לשקול רק‬
‫את הסעיפים שד״ר קליין הודה בהם,‬
‫סעיפי שיבוש הליכי משפט.‬
‫מן הסתם, לא יהיה הולם מצדי‬ ‫לשקול ראיות שמחוץ למסגרת הזו.‬
‫הבקשה שלנו לשופטת‬
‫הייתה כפולה:‬
‫ראשית: לוודא שהפשעים האלה‬ ‫יירשמו בתיק שלו כעבירות פליליות,‬
‫ושנית: שייגזר עליו עונש מאסר בפועל.‬
‫כלומר שהוא ישב בבית הסוהר.‬
‫קיבלנו כמה מכתבי תמיכה בד״ר קליין.‬
‫אלה מכתבים מחברים בקהילה,‬
‫מטופלים לשעבר,‬ ‫בני משפחה וחברים בכנסייה של ד״ר קליין.‬
‫האנשים האלה הכירו את ד״ר קליין שנים רבות,‬
‫והם מעידים על קשר חזק למשפחתו ולקהילתו,‬
‫ושלא רק ששיקום הוא אפשרי,‬ ‫אלא שהוא כבר התרחש כאן.‬
‫הרבה אנשים שלחו מכתבים מטעמו לשופטת.‬
‫נדמה לי שאחד מהם היה מתובע‬
‫ממחוז בון, בוא הוא גר.‬
‫״האיש הזה הוא אדם טוב.‬ ‫צריך לבוא לקראתו.״‬
‫זה מוזר שתובע כותב לשופטת, אם הוא חבר?‬
‫מוטב לי שלא להשיב על השאלה הזאת.‬
‫זה הרגע שבו, אצלי בבטן,‬
‫הרגשתי שהמדינה מושחתת, שיש אנשים מושחתים,‬
‫ושהם חברים שלו, או משהו.‬
‫אנא זכרו שמה שלא יקרה היום,‬ ‫בעת מתן פסק הדין,‬
‫האנשים שאוהבים אותך ימשיכו לאהוב אותך.‬
‫נראה שהשופטת גילתה יחס אוהד כלפיו,‬
‫והייתה ממש על סף דמעות.‬
‫עם המשאבים המוגבלים שעומדים לרשותנו,‬
‫צפיפות היתר בכלא,‬ ‫והעובדה שאין לך עבר פלילי,‬
‫בית המשפט לא יורה על עונש מאסר בפועל.‬
‫ממש רציתי שהוא ישב בכלא. באמת.‬
‫חשבתי שזה יעזור לי למצוא מנוח.‬
‫אבל… לא.‬
‫אני יודעת שזו העבירה הראשונה שלך,‬ ‫אבל, ד״ר קליין,‬
‫אני מאמינה שיש תשתית ראייתית‬ ‫לדון אותך כעבריין פלילי מדרגה 6.‬
‫באשר לקנסות ולעלויות,‬
‫בית המשפט קונס אותך בסכום של 500 דולרים.‬
‫אז הוא הורשע בשתי עבירות מדרגה 6,‬
‫עם עונשי מאסר על תנאי,‬
‫וקנס של 500 דולר,‬
‫שזה כמו סטירה בפנים.‬
‫ד״ר קליין, יש לך תגובה?‬
‫ד״ר קליין, מה היית משנה עכשיו, אילו יכולת?‬
‫חלף פרק זמן של שנתיים,‬
‫מהרגע שהגשתי את התלונה‬
‫ועד שהם עשו משהו בנדון.‬
‫ו…‬
‫השופטת הזאת שחררה את האיש הזה,‬
‫פחות או יותר בלי עונש.‬
‫ואני חוששת מכל קרוב חדש שמזוהה,‬
‫אבל הם ממשיכים להופיע,‬
‫ואת לא יודעת מתי תתעוררי‬ ‫ותראי אותם שם.‬
‫- אחות מס׳ 53 -‬
‫אני פשוט מרגישה שהוא…‬
‫- קארי פוסטר‬ ‫אחות מס׳ 53 -‬
‫שזה היה מין משחק או ניסוי חולני בשבילו.‬
‫למיטב ידיעתי,‬
‫כל ההזרעות שביצעתי מהדגימה שלי…‬
‫ושוב, זה נעשה בצמצום.‬
‫…הובילו ללידת תינוק בריא.‬
‫היה חשוב להוריי‬
‫שזה יהיה מישהו בריא,‬
‫וזה שהוא שיקר להם,‬ ‫ועשה את זה ללא הסכמתם, ו…‬
‫רבים מאיתנו סובלים מאותן בעיות בריאותיות.‬
‫כמעט כולנו.‬
‫פניתי להמון רופאים.‬ ‫הייתי ב״מרפאת קליבלנד״.‬
‫הם לא יודעים מה לא בסדר אצלי.‬
‫אני חולה,‬
‫ולאחים אחרים יש…‬
‫מחלות אוטואימוניות, וכו׳.‬
‫יש לי מחלה אוטואימונית, כן.‬
‫זאת הפרעה בקרישת דם.‬
‫לא ידעתי את זה עד שהייתה לי הפלה טבעית,‬
‫ובדקנו מה גרם לה.‬
‫עברתי…‬
‫קולונוסקופיה, אנדוסקופיה, עשו לי…‬
‫ביליתי שבועות באשפוז.‬
‫איבדתי 7 ק״ג בכל פעם.‬
‫יש לי המון בעיות בעיכול ובמעי הגס,‬
‫ו…‬
‫לאף אחד בצד של אימא שלי אין כאלה.‬
‫בשנות ה־70 המוקדמות,‬
‫שמעתי שהוא התקשה לנתח‬
‫מפני שהוא סבל מדלקת פרקים שגרונית,‬ ‫וכפות הידיים שלו היו מתנפחות.‬
‫בזמנו חשבתי שאצטער מאוד‬ ‫אם הקריירה הרפואית המפוארת שלו תסתיים‬
‫אם הוא לא יקבל טיפול ראוי‬ ‫לדלקת הפרקים שלו.‬
‫אז פניתי לרופא הראשי שלנו,‬
‫וסיפרתי לו על הבעיות של קליין,‬
‫והוא אמר ״כן, אשלח לשם את ד״ר ב׳״,‬
‫וקליין נפגש איתו,‬ ‫והוא אמר לו מה לקחת, וכו׳.‬
‫כשהוא התחיל לקחת את התרופות הנכונות,‬ ‫הוא נראה בסדר גמור.‬
‫התסמינים שלו חלפו.‬
‫אני יודע שגברים שפונים לבנק זרע,‬
‫30% מהם לא עוברים את שלב השאלון,‬
‫בגלל מחלות שקיימות במשפחות שלהם.‬ ‫סרטן, או מה שזה לא יהיה.‬
‫אפילו עיוורון צבעים, למען השם.‬
‫עכשיו, כשאני מביט לאחור וחושב,‬
‫״טוב, יש לו מחלה אוטואימונית,‬
‫ולא היו מרשים לו להיות תורם זרע בגלל זה…״‬
‫בנאדם… אתה ידעת את זה.‬
‫ידעת שיש לך בעיות.‬
‫איך אתה מעז?‬
‫כן…‬
‫היה את דון קליין שהכרנו,‬
‫שאני הכרתי, שהכרתי היטב,‬
‫והיה את דון קליין‬ ‫שמעולם לא הייתי מעלה בדעתי.‬
‫זה שבר לי את הלב.‬
‫רשע.‬
‫אם דון היה כאן,‬ ‫הייתי אומר לו את זה ישר בפנים.‬
‫עד היום, יש אנשים בקהילה שלו שתומכים בו,‬
‫ואנשים שיושבים שם ואומרים,‬ ‫״הוא כזה אדם נפלא״,‬
‫ובא לי להסתכל על האנשים האלה ולהגיד,‬
‫״אז אולי הוא היה צריך להחדיר‬ ‫את הזרע שלו לתוך אשתך ללא הסכמתה,‬
‫ואז… מה היית חושב על זה?״‬
‫- אחות מס׳ 61 -‬
‫עשיתי בדיקת DNA של 23andMe, כי…‬
‫- אליסון קריימר -‬
‫…לפני ארבע או חמש שנים,‬
‫אובחנה מחלה גנטית אצלי ואצל הילדים שלי.‬
‫קיבלתי את התוצאות,‬
‫וכשהגעתי למשפחה הגנטית, לפי DNA,‬
‫היו שם אחים ואחיות למחצה.‬
‫ובחיי, פשוט חשבתי שזאת טעות.‬
‫כי באותו זמן,‬
‫לא ידעתי שהוריי עשו‬
‫טיפולי פוריות כלשהם,‬
‫חוץ מנטילת תרופות לעידוד הפוריות.‬
‫אז פשוט לא התייחסתי לזה ולא חשבתי על זה.‬
‫ואז קיבלתי כמה הודעות מג׳קובה,‬
‫שאמרה לי, למעשה,‬
‫״את בטח מבולבלת מהתוצאות שלך.‬
‫תרגישי חופשייה‬ ‫ליצור קשר ולשאול אותי שאלות״.‬
‫לא עלה בדעתי שהיא מדברת על האחים,‬
‫אז פשוט התעלמתי מההודעה הזאת.‬
‫בתשעה בדצמבר 2019‬ ‫שודר פרק בתוכנית של ד״ר פיל.‬
‫ובכן, שאלה אליכם:‬
‫איך הייתם מרגישים אילו גיליתם‬
‫שרופא הפוריות של אימא שלכם‬
‫היה, למעשה, אביכם הביולוגי?‬
‫כשהאחים נכנסו לאולפן,‬
‫הציגו את ג׳קובה.‬
‫לא הרגשת אצלו שום חרטה,‬
‫רק פחד שיגלו אותו?‬
‫הוא לא הביע שום חרטה.‬
‫שום חרטה?‬ ‫-הוא רק לא רצה שזה יתפרסם.‬
‫הוא אמר לי, ״העולם לא צריך לדעת״.‬
‫וואו.‬
‫לקחתי מיד את הטלפון‬ ‫ופתחתי את ה־23andMe שלי,‬
‫וכל האחים שהופיעו בתוכנית‬ ‫היו רשומים בתור אחים־למחצה שלי.‬
‫ואז ידעתי, ברגע הזה ידעתי,‬
‫שהם… שאנחנו חלק מזה.‬
‫הייתי מטופלת של ד״ר קליין במשך שנים רבות.‬
‫אני חושבת שהוא לקח כל מקרה באופן אישי.‬
‫לפחות במקרה שלי.‬
‫- תעודת לידה: אליסון לי פרבר -‬
‫הוא יילד את הבנות,‬
‫והוא בא עם אשתו‬
‫כדי לראות את התינוקות שלנו בבית.‬
‫זו תמונה של אחותי התאומה ושלי,‬
‫מיד אחרי הלידה, באינקובטור.‬
‫ו…‬
‫זו התמונה של קליין מחזיק אותי,‬ ‫כתינוקת, בבית.‬
‫אני בערך בת שמונה חודשים בתמונה.‬
‫היו לי כאלה רגשות מעורבים,‬
‫כי…‬
‫המחשבה שהוא השתמש בדגימה שלו‬
‫כדי להכניס אותי להיריון‬
‫גרמה לי לחוש בחילה.‬
‫אבל…‬
‫מצד שני,‬
‫חשבתי על כך שהודות לכישורים שלו,‬
‫והניתוח שהוא עשה לי,‬
‫שטיפל בכמה דברים שגרמו לי לבעיות פוריות,‬
‫הכרתי לו תודה.‬
‫אז היו לי רגשות מעורבים,‬
‫ויש לי בנות תאומות,‬
‫שהן בנות פשוט מקסימות.‬
‫ואני…‬
‫את יודעת, את לא יכולה לכעוס‬
‫כשיש לך את מה שתמיד חלמת עליו.‬
‫זה היה מורכב בשבילי, כי…‬
‫הייתי בת 47 אז,‬
‫ולגלות…‬
‫שהאיש שהערצתי אותו, ושחיקיתי,‬
‫מאז שהייתי קטנה,‬
‫לא היה אבי הביולוגי…‬
‫זה מחץ אותי.‬
‫זה היה החלק הכי גדול.‬
‫הרגשתי צורך להגן עליו,‬
‫ולא רציתי שאנשים ידעו.‬
‫אבל החלק השני בסיפור שלי הוא ש…‬
‫דון קליין היה גם רופא הפוריות שלי.‬
‫הוא היה הגינקולוג העיקרי שלי.‬
‫הוא טיפל בכל הצרכים הגינקולוגיים שלי‬ ‫בשנתיים שטופלתי אצלו.‬
‫הוא עשה לי בדיקות פאפ.‬ ‫הוא עשה לי בדיקות שד.‬
‫אני לא חושבת שאישה בוגרת כלשהי‬
‫רוצה‬
‫שאדם שהוא קרוב משפחה,‬
‫מהמין השני, ייגע בה בצורה כזאת.‬
‫זה מצב פגיע מאוד למטופלת.‬
‫ולגעת, ולבדוק…‬
‫אזורים פרטיים בגוף שלך, זה פשוט…‬
‫זה… אני לא יכולה לחשוב על זה בלי להזדעזע.‬
‫לא היה לי הידע הזה. הוא ידע.‬
‫לא זכיתי לדעת את זה, ולא יכולתי להגיד‬
‫״לא, אני מעדיפה מישהו אחר.‬
‫אני לא רוצה שמישהו‬ ‫שיש לו קרבה ביולוגית אליי ייגע בי ככה״.‬
‫לא זכיתי לדעת את זה.‬
‫זה כמעט… את יודעת,‬
‫זה כמו חלום רע שחוזר על עצמו.‬
‫את רוצה להתעורר,‬
‫אבל בכל פעם שאת מתעוררת, זה לא חלום.‬
‫אני פשוט לא מאמינה איך זה נעשה לנו.‬
‫באמת שלא. ושהוא מתנהג כאילו כלום לא קרה…‬
‫אני חושבת שזה החלק הכי גרוע.‬
‫אני לא רוצה שתחשבי שאני עושה את זה…‬
‫שעשיתי הזרעה עם דגימה משלי‬
‫כלאחר יד.‬
‫האם הייתה לזה קונוטציה מינית?‬
‫בהחלט לא.‬
‫אני לא מסתכל על האנשים האלה‬
‫וחושב עליהם בתור ה…‬
‫ילדים שלי.‬
‫אני לא רוצה שום קשר אליו.‬
‫הוא לא אבא שלי.‬
‫אני אולי חולקת חצי מה־DNA שלו,‬
‫אבל הוא לא אבא שלי, ולעולם לא יהיה.‬
‫אני מרחם עליו.‬
‫כי כל חייו, מול אשתו, מול ילדיו,‬ ‫מול הקהילה שלו, מול הכנסייה שלו,‬
‫מול העמיתים שלו בבית החולים, במרפאה שלו…‬
‫זה שקר אחד גדול.‬
‫הייתי רוצה שהוא ישלם על מה שעשה,‬
‫אבל אני מרגישה ש…‬
‫לא ייעשה פה שום צדק.‬
‫אני בסדר.‬
‫זה לא עניין שלי. זה שלו.‬
‫- רופא מאינדיאנה הסתיר סוד מזעזע.‬ ‫כעבור שנים, קשר מיוחד בין ילדי קורבנותיו -‬
‫אני חושב שאם נראה‬ ‫את שמו ופרצופו כל הזמן בתקשורת,‬
‫ונספר את הסיפור שלנו, זה מה שצריך לעשות.‬
‫- סודו של רופא הפוריות -‬
‫אני לא אברח ממנו.‬
‫אני לא אברח מהסיפור הזה.‬
‫גם אם לא היו לך שום בעיות פוריות,‬
‫אם טופלת אצל ד״ר קליין ונכנסת להיריון,‬
‫אני חושבת שחשוב מאוד שתעשי בדיקת DNA,‬
‫שהילד שלך יעשה בדיקת DNA,‬ ‫רק כדי להיות בטוחים שאתם יודעים‬
‫מי האבא של הילד הזה.‬
‫במקום להרוס אותי,‬
‫עזרת לי להבין כמה אני שווה בעיני עצמי.‬
‫זה לגמרי מה שעשית.‬
‫וגם עזרת לי להבין מה המטרה שלי.‬
‫ואני לוחמת,‬
‫ואני אלחם על כל אח,‬
‫שיש לי לידיעתי, ושלא בידיעתי,‬
‫ועל כל אישה שתקפת,‬
‫ואני אעשה את זה עד היום שבו אמות.‬
‫- ב־2018, האימהות והצאצאים‬ ‫הצליחו להעביר באינדיאנה חוק -‬
‫- שאוסר על הפריות בזרע ממקור לא ידוע. -‬
‫- נכון להיום, אין חוק כזה ברמה הפדרלית. -‬
‫- הודות לבדיקות DNA ביתיות, -‬
‫- נחשפו 44 רופאים נוספים‬ ‫שהשתמשו בזרע שלהם להפריית מטופלות. -‬
‫- נכון להיום,‬ ‫קליין הוא הפורה ביותר מבין אותם רופאים. -‬
‫- נכון לזמן הפקת הסרט,‬ ‫מס׳ הצאצאים שנולדו לקליין עמד על 94 -‬
‫- מספר לא סופי… -‬
‫תרגום כתוביות: יניב אידלשטיין‬